Det norske forsvarets håndvåpen

Det norske forsvarets håndvåpen har lenge bestått av MP5 og AG-3. Våren 2007 ble det bestilt nye våpen: Heckler & Koch MP7, Heckler & Koch HK416 og Heckler & Koch HK417.


== Automatgevær ==

På grunn av vekt, alder, ammunisjonstype og få tilpasningsmuligheter, hadde Forsvaret fra midten av 1990-tallet jobbet med å bytte ut AG-3 med et mer moderne våpen. Spesielt hadde skarpe oppdrag i utlandet på 1990- og 2000-tallet gjort situasjonen prekær. De fleste NATO-land hadde gått over til å bruke 5,56 × 45 mm NATO-ammunisjon til sine enhetsvåpen, mens Norge, ved utskiftningen, var blant de få landene som fortsatt hadde enhetsvåpen kamret i 7,62 × 51 mm NATO.En av fordelene med 5,56 mm ammunisjon er at denne er lettere, noe som betyr mye når soldatene er på skarpe oppdrag, og har med seg ekstra ammunisjon. Med 200 ekstra patroner ville det blitt flere kilo ekstra for hver soldat å bære, dersom man hadde brukt 7,62 mm istedenfor 5,56 mm. Dette førte til at Forsvaret gjorde noen mindre innkjøp av andre typer automatgeværer, til styrker som opererte på skarpe oppdrag i utlandet.
Forsvaret hadde tre typer automatgevær i aktiv tjeneste pr april 2007:

AG-3 – 7,62 mm. Standardriflen til Forsvaret. I bruk i nesten samtlige avdelinger.
G36 – 5,56 mm. I bruk i Kystjegerkommandoenog i et mindre omfang av avdelinger på utenlandsoppdrag i ISAF-tjeneste (herunder Telemark bataljon).

C8SFW – 5,56mm. I bruk hos spesialstyrkene: FSK-HJK/MJK.5,56 mm viste seg som fremtidsalternativet innad i NATO og for spesial- og utenlandsstyrkene, men 7,62 mm har på sin side i utgangspunktet større gjennomslagskraft. Diskusjonen rundt våpentype innad i Forsvaret var egentlig ikke en diskusjon om hvilket våpen, men om hvilken type ammunisjon. Det ble en stor debatt innad i Forsvaret, men det ble besluttet at man skulle prioritere 5,56 mm.
Forsvaret bestemte seg så for å kjøpe inn Heckler & Koch HK416, som samtlige avdelinger – spesialstyrkene inkludert – vil ta i bruk som nytt enhetsvåpen.


=== HK416 ===

HK416 er et moderne automatgevær fra tyske Heckler & Koch. Av utseende ligner det Colt M4, men mekanisk er det basert på G36. Det er i bruk av amerikanske Delta Force og den taiwanske kystvakten. I tillegg har noen amerikanske politistyrker tatt det i bruk. Den sivile utgaven av HK416 markedsføres under modellnavnet MR223. Denne modellen er tillatt i Norge for privatpersoner som praktiserer øvelse og konkurranseskyting, og kan benytte ammunisjon i kaliber .223 eller 5.56x45 NATO.
22. November 2018 ble det inngått avtale med Heckler & Koch om levering av 11.000 HK416 til Forsvaret, hvorav 7000 av disse skulle øremerkes til bruk av Heimevernet.


== Maskinpistol ==
Den 31. mai 2007 undertegnet Forsvaret kontrakt med Heckler & Koch om leveranse av 6500 våpen, av typen Heckler & Koch MP7. Våpenet skulle erstatte den gamle MP5en, og kom i tjeneste før sommeren 2008.Ammunisjonen på MP7 er mer finkalibret, men med lengre patronhylse, og har dermed kraftigere gjennomslagskraft enn den gamle MP5-en. MP7 regnes derfor ikke som en maskinpistol, men som et personlig selvforsvarsvåpen. I tillegg har MP7 et optisk sikte, noe MP5 ikke har i utgangspunktet.


== Skarpskyttergevær ==

HK417 er et moderne automatgevær, som er «storebroren» til HK416. Det har kaliber 7,62 × 51 mm Nato (mens HK416 bruker 5,56mm). Norges forsvar har kjøpt inn et mindre antall av HK417, som blant annet brukes som skarpskytter-gevær. Den sivile utgaven av HK417 markedsføres under modellnavnet MR308, og er i likhet med sin lillebror MR223, lovlig å erverve for konkurranseskyttere organisert i DSSN


== Referanser ==